11.9.1973 bola pravicovým prevratom zvrhnutá legitímna, demokraticky zvolená ľavicová vláda prezidenta Salvadora Allendeho v Čile. Salvador Allende bol zvolený v roku 1970 za stranu "Unidad Popular". Nová vláda si kládla za cieľ pozdvihnutie životnej úrovne obyvateľstva, znárodnenie bánk a nerastného bohatstva.
Po násilnom vojenskom prevrate ju nahradila reakčná vojenská diktatúra generála Augusta Pinocheta. Počas Pinochetovej vlády prišli o život tisíce jeho odporcov, najmä z radov ľavice, odborov a ich sympatizantov.
Celkový počet obetí perzekúcie zo strany Pinochetovho režimu uznaný vládou v roku 2011 predstavuje 40 018 osôb, z toho 3 065 zabitých alebo násilne zmiznutých. Viac ako 200 000 osôb bolo nútených emigrovať.